Йоло Кръстев
Тайнство

chitanka.info

Не питайте ме,

хора,

сам не знам

какво за песен

думите събужда.

Звездите ли

хоро извиват там,

или пък земна топлина

е нужна?

Не питайте ме,

хора,

сам не знам

какво на песен

думите нарежда.

Тревогата

да бие барабан,

и да избликва

в детски смях

надежда.

Не питайте ме,

хора —

все едно

кога,

къде

и как

се ражда песен…

пречисти ли

душите ни с добро,

щурецът е щастлив

и неизвестен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.